พระราชกฤษฎีกากำหนดกิจการในหน้าที่และความรับผิดชอบของคณะกรรมการและวาระครองตำแหน่งของกรรมการแห่งธนาคารออมสิน พ.ศ. 2490
วันที่ประกาศ: 1947-08-05

content: พระราชกฤษฎีกา กำหนดกิจการในหน้าที่และความรับผิดชอบของคณะกรรมการและวาระครองตำแหน่งของกรรมการแห่งธนาคารออมสิน พ.ศ. ๒๔๙๐
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ รังสิต กรมขุนชัยนาทนเรนทร พระยามานวราชเสวี ให้ไว้ ณ วันที่ ๒๓ กรกฎาคม พ.ศ. ๒๔๙๐ เป็นปีที่ ๒ ในรัชชกาลปัจจุบัน
content: โดยที่เป็นการสมควรกำหนดกิจการในหน้าที่และความรับผิดชอบของคณะกรรมการและวาระครองตำแหน่งของกรรมการแห่งธนาคารออมสิน พระมหากษัตริย์อาศัยอำนาจตามความในมาตรา ๗๘ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติธนาคารออมสิน พ.ศ. ๒๔๘๙ จึงมีพระบรมราชโองการให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกากำหนดกิจการในหน้าที่และความรับผิดชอบของคณะกรรมการและวาระครองตำแหน่งของกรรมการแห่งธนาคารออมสิน พ.ศ. ๒๔๙๐”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ การควบคุมและดูแลโดยทั่วไปซึ่งกิจการแห่งธนาคารออมสินของคณะกรรมการให้รวมตลอดถึงกิจการดังต่อไปนี้ด้วย คือ (๑) การตั้งและการเลิกสาขาและตัวแทน (๒) การกำหนดเงื่อนไขและขอบเขตทั่วไปแห่งธุรกิจประเภทต่าง ๆ ตามมาตรา ๗ (๑) ถึง (๗) แห่งพระราชบัญญัติธนาคารออมสิน พ.ศ. ๒๔๘๙ (๓)
sectionNo: 3
content: การกำหนดระเบียบการของธนาคารออมสิน (๔) การเสนองบดุล ฐานะการเงิน และรายงานประจำปี ตามมาตรา ๒๕ และ ๒๖ แห่งพระราชบัญญัติธนาคารออมสิน พ.ศ. ๒๔๘๙
sectionNo: 4
content: มาตรา ๔ ให้คณะกรรมการเลือกตั้งกรรมการนายหนึ่งเป็นประธานกรรมการ
sectionNo: 5
content: มาตรา ๕ ประธานกรรมการจะเรียกประชุมคณะกรรมการเมื่อใดก็ได้ แต่ต้องไม่น้อยกว่าเดือนละครั้ง กรรมการมีจำนวนตั้งแต่สองคนขึ้นไปมีสิทธิเข้าชื่อร้องขอให้ประธานกรรมการเรียกประชุมคณะกรรมการได้ ในการประชุมต้องมีกรรมการประชุมไม่น้อยกว่าครึ่งหนึ่งของจำนวนกรรมการทั้งหมด จึงเป็นองค์ประชุม
sectionNo: 5
content: ถ้าประธานกรรมการไม่อยู่ประชุม ให้กรรมการเลือกกันเองขึ้นเป็นประธานชั่วคราว
sectionNo: 6
content: มาตรา ๖ มติของที่ประชุมคณะกรรมการให้ถือคะแนนเสียงข้างมาก ถ้าคะแนนเสียงเท่ากันให้ประธานมีคะแนนเสียงอีกเสียงหนึ่งเป็นเสียงชี้ขาด
sectionNo: 6 ทวิ
content: มาตรา ๖ ทวิ ให้กรรมการมีสิทธิได้ค่าทดแทนจากธนาคารออมสินสำหรับการใช้จ่ายอันสมควร และการเสียหายในหรือเนื่องจากการปฏิบัติหน้าที่ เว้นไว้แต่การเสียหายที่เกิดขึ้นจากความผิดของตน
sectionNo: 7
content: มาตรา ๗ กรรมการไม่ต้องรับผิดในการใช้จ่ายและการเสียหายใด ๆ ที่เกิดขึ้นแก่ธนาคารออมสิน ในกรณีที่ (๑) ทรัพย์สินหรือหลักทรัพย์ซึ่งธนาคารได้มาหรือรับไว้ในนามของธนาคารมีค่าไม่เพียงพอหรือเสื่อมลง หรือมีกรรมสิทธิ์ไม่สมบูรณ์ บกพร่อง หรือเสื่อมลง (๒) ลูกค้าหรือลูกหนี้ของธนาคารมีหนี้สินล้นพ้นตัวหรือล้มละลาย
sectionNo: 7
content: หรือทำละเมิด (๓) กรรมการได้ทำการใด ๆ ในการปฏิบัติหน้าที่หรือเกี่ยวกับหน้าที่ ทั้งนี้ เว้นไว้แต่การใช้จ่ายหรือการเสียหายนั้นได้เกิดขึ้นจากความผิดของตนโดยการจงใจกระทำหรือละเว้นกระทำหรือโดยการประมาทเลินเล่ออย่างร้ายแรง
sectionNo: 8
content: มาตรา ๘ โดยปกติให้กรรมการมีวาระครองตำแหน่งกำหนดสองปี ถ้ามีการแต่งตั้งซ่อม หรือเพิ่มเติมกรรมการ กรรมการที่ได้รับแต่งตั้งซ่อมหรือเพิ่มเติมขึ้น ให้มีวาระครองตำแหน่งเพียงระยะเวลาที่เหลืออยู่สำหรับกรรมการชุดนั้น เมื่อครบระยะเวลาสองปีตามกำหนดวาระครองตำแหน่งโดยปกติของกรรมการดังกล่าวแล้ว
sectionNo: 8
content: หากยังมิได้มีการแต่งตั้งกรรมการขึ้นใหม่ ให้กรรมการเดิมอยู่ในตำแหน่งต่อไปจนกว่ามีการแต่งตั้งกรรมการใหม่
sectionNo: 9
content: มาตรา ๙ กรรมการย่อมถูกถอนจากตำแหน่งกล่าวโดยเฉพาะในกรณีต่อไปนี้ (๑) เป็นบุคคลล้มละลาย หรือเป็นผู้ไร้ความสามารถ (๒) ขาดการประชุมคณะกรรมการกว่าสามครั้งต่อเนื่องกันโดยไม่มีข้อแก้ตัวอันสมควร (๓) รับเป็นกรรมการหรือรับตำแหน่งในธนาคารอื่นใด
sectionNo: 10
content: มาตรา ๑๐ ให้รัฐมนตรีว่าการกระทรวงการคลังรักษาการตามพระราชกฤษฎีกานี้
content: ผู้รับสนองพระบรมราชโองการ พลเรือตรี ถ. ธำรงนาวาสวัสดิ์ นายกรัฐมนตรี
sectionNo: ฉบับที่ 2
content: พระราชกฤษฎีกากำหนดกิจการในหน้าที่และความรับผิดชอบของคณะกรรมการและวาระครองตำแหน่งของกรรมการแห่งธนาคารออมสิน (ฉบับที่ ๒) พ.ศ. ๒๔๙๒
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป